CELEX: 62021CN0427
Language: fi
Date: 2021-07-14 00:00:00
Title: Asia C-427/21: Ennakkoratkaisupyyntö, jonka Bundesarbeitsgericht (Saksa) on esittänyt 14.7.2021 – LD v. ALB FILS KLINIKEN GmbH

8.11.2021   
            
            
               FI
            
            
               Euroopan unionin virallinen lehti
            
            
               C 452/5
            
         
      Ennakkoratkaisupyyntö, jonka Bundesarbeitsgericht (Saksa) on esittänyt 14.7.2021 – LD v. ALB FILS KLINIKEN GmbH
      (Asia C-427/21)
      (2021/C 452/04)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesarbeitsgericht
      
         Pääasian asianosaiset
      
      
         Kantaja: LD
      
         Vastaaja: ALB FILS KLINIKEN GmbH
      
         Ennakkoratkaisukysymykset
      
      
                  1)
               
               
                  Sovelletaanko vuokratyöstä 19.11.2008 annetun Euroopan parlamentin ja neuvoston direktiivin 2008/104/EY (1) 1 artiklan 1 ja 2 kohtaa silloin kun – kuten julkisen sektorin työehtosopimuksen (Tarifvertrag für den öffentlichen Dienst, jäljempänä TVöD) 4 §:n 5 momentissa – työntekijän tehtäviä siirretään kolmannelle osapuolelle ja mainitun työntekijän on siihenastisen työnantajan kanssa solmitun työsuhteen jatkuessa työnantajan vaatimuksesta suoritettava työsopimusperusteisia työtehtäviään pysyvästi kolmannen osapuolen palveluksessa, jolloin työntekijä on kolmannen osapuolen ammatillisen ja organisatorisen käskyvallan alainen?
               
            
                  2)
               
               
                  Jos ensimmäiseen kysymykseen vastataan myöntävästi:
                  Sopiiko direktiivin 2008/104/EY suojelutavoitteen kanssa yhteen se, että – kuten työntekijän asettamisesta käyttäjäyrityksen palvelukseen annetun lain (Arbeitnehmerüberlassungsgesetz, jäljempänä AÜG) 1 §:n 3 momentin 2b kohdan nojalla – TVöD:n 4 §:n 3 momentissa tarkoitettu henkilöstön asettaminen käytettäväksi jätetään työntekijän asettamisesta käyttäjäyrityksen palvelukseen annettujen kansallisten suojasäännösten soveltamisalan ulkopuolelle, jolloin mainittuja suojasäännöksiä ei sovelleta henkilöstön käytettäväksi asettamista koskeviin tapauksiin?
               
            
         (1)  EUVL 2008, L 327, s. 9.